HeTree/MevakerConcSen huggingface dataset:
מהם משרד מבקר המדינה מעיר למשטרה כי אף שממועד תיקון החוק ועד מועד סיום הביקורת עברה יותר משנה, ואף שהמשטרה הכירה בנחיצות של מאגר נעדרים ואלמונים לייעול עבודתה ולשיפורה, ממצאי המעקב מצביעים על שהיא טרם נערכה כראוי להקמתו.
בתשובתה למשרד מבקר המדינה מדצמבר 2012 מסרה המשטרה שהמז"פ פרסם מכרז לשדרוג מערכת "אפיס", שצוינה בו הדרישה להפריד את מאגר ט"א של אלמונים ונעדרים.
סיום השדרוג בידי החברה שזכתה במכרז ותחילת העבודה המבצעית במתכונת שנדרשה צפויים בינואר 2014 .
המשטרה ציינה כי הזנת נתוני המשנן של נעדרים ואלמונים לפלאס דטה נעשית בידי רופאי שיניים מתנדבים, והוסיפה שראש אח"ם קבע כי חוליית נעדרים תוכשר להפעיל את המערכת בשגרה ותבנה תכנית הדרכה לשימוש בה לחוקרים ביחידות השטח.
כמו כן, בכפוף לתקציב ולסדר י עדיפויות תיבדק האפשרות לבנות מנשק של מערכת הפלאס דטה למערכת הממוחשבת של תיקי החקירה במשטרה (להלן - מערכת פל"א), כדי לאפשר נגישות של כלל החוקרים למערכת הפלאס דטה.
ריכוז המידע על אמצעי הזיהוי ונתוני הזיהוי וניהול מאגר נעדרים ואלמונים הסדרת שיתוף הפעולה בי ן המשטרה למכון כאמור, בתיקון החוק מיולי 2011 נקבע שהמשטרה רשאית לנהל מאגר נעדרים ואלמונים ולכלול בו נתוני זיהוי שהופקו מאמצעי זיהוי שהוגדרו בחוק או מדגימה ביולוגית שאינה נכללת באמצעי זיהוי אלה, לצורך בירור זהותם של אדם או של גופה או לצורך איתורם.
באותו תיקון גם נקבע שהמשטרה רשאית למסור למכון עותק של הנתונים לזיהוי גנטי הכלולים במאגר הנעדרים והאלמונים, לשם בירור זהותם של אדם או של גופה או לצורך איתורם, וכן היא רשאית למסור למכון אמצעי זיהוי שניטלו לאיתור נעדרים או זיהוי אלמונים לפי סעיף 11 כז לחוק, לשם הפקת נתוני זיהוי 32.
לפי הנקבע בחוק, המשטרה רשאית להקים את מאגר הפרופילים הגנטיים הנוגע לנעדרים ולאלמונים, וממילא מוטל עליה לשאת באחריות לניהול מאגר זה ולשלמותו.
לצורך קבלת שירותים מקצועיים מהמכון ובהתאם לחוק, המשטרה .
כו לחוק 556 דוח שנתי63ג .
מוסרת למכון העתקים מהפרופילים הגנטיים שברשותה, והדבר מאפשר גם למכון להפעיל מאגר.
הועלה שבמועד סיום המעקב עדיין לא הסדירה המשטרה בנהלים את הנושאים הקשורים לשיתוף הפעולה בינה ובין המכון.
בין היתר לא הוסדר בנהלים האופן שבו המשטרה תמסור למכון את אמצעי הזיהוי הנדרשים להפקת פרופילים גנטיים, והאופן שבו המשטרה והמכון ימסרו זה לזה את העתקי הפרופילים הגנטיים שהופקו (ראו להלן).
כמו כן, לא נקבעו נהלים שנועדו להבטיח שבמאגר המצוי במשטרה יהיו כל הפרופילים הגנטיים, ובכללם הפרופילים שהופקו בידי המכון.
יצוין שבאוגוסט 2012 ניסח המכון נוהל בנושא "מרכז זיהוי אלמונים ונעדר ים - הגדרת פעילות וממשקים", אך במועד סיום המעקב עדיין לא הוגש הנוהל למשטרה לקבלת הסכמתה להסדרים שמפורטים בו.
בתשובתה למשרד מבקר המדינה מדצמבר 2012 מסרה המשטרה כי ראש אח"ם הורה לקבוע נוהל לשיתוף פעולה בין המשטרה למכון.
בעקבות זאת הכינה מעבדת DNA שבמז"פ נוהל המכונה "סקר חוזה" שנועד להסדיר את דרכי העבודה של המעבדה עם המכון, ובעקבות המעקב הוכנסו בו התיקונים הנדרשים.
המשטרה הוסיפה שהנוהל האמור נשלח למכון לקבלת תגובתו, אך זו לא התקבלה עד מועד תשובת המשטרה בדצמבר 2012.
12 הגיב משרד הבריאות על תשובת המשטרהומסר כי המכון לא קיבל מהמשטרה נוהל "סקר חוזה" מעודכן ומותאם לפעילות המשותפת בעניין איתור נעדרים וזיהוי אלמונים, והנוהל היחיד שמסרה בעבר מעבדת DNA למכון נוגע להעברת פרופילים גנטיים בתיקים פליליים.
משרד הבריאות הוסיף שסמוך למועד התייחסותו הבהירה אחראית מרכז זיהוי אלמונים ונעדרים במכון למנהלת מאגר .
DNA שבמז"פ כי "סקר חוזה" כאמור לא התקבל במכון, וסוכם ביניהן כי הנוהל שניסח המכון באוגוסט 2012 (ראו לעיל) יוגש לבחינתה של מעבדת DNA .
שבמז"פ משרד מבקר המדינה מעיר למשטרה כי ראוי שתסדיר בנהלים בהקדם את כל הפעולות והתהליכים הקשורים בשיתוף הפעולה עם המכון לצורך איכון נעדרים וזיהוי אלמונים.
תפקודם של המשטרה והמכון במסגרת ביצוע הפרויקט 1.
התפקידים שממלאים המשטרה והמכון : לצורך תיאום בין המשטרה למכון בכל הקשור להפעלת הפרויקט פעלה מינואר 2011 ועד מועד סיום המעקב ועדת היגוי, בראשותו של ראש אח"ם ובהשתתפות נציגי המשטרה והמכון.
הוועדה התכנסה חמש פעמים, ובישיבתה הראשונה, בינואר 2011 , גובש תרשים מוסכם ובו הוגדר התפקיד של כל גוף (להלן - התרשים המוסכם).
בהתאם לאותו תרשים יפיק המז"פ פרופילים גנטיים לנעדרים מדגימות DNA שיתקבלו מקרובי מש פחתם, המכון יפיק פרופילים גנטיים של אלמונים מדגימות ביולוגיות (רקמה ועצם) שלהם שמוחזקות אצלו, ושני הגופים ימסרו זה לזה את הפרופילים הגנטיים שהפיקו.
המכון יצליב בין נתוני הפרופילים הגנטיים של האלמונים לפרופילים הגנטיים הנוגעים לנעדרים, והמז"פ יצליב בין נתוני הפרופילים הגנטיים של האלמונים לנתונים שבמאגר הפרופילים הגנטיים הפלילי - כל זאת כדי לאכן נעדרים ולזהות אלמונים.
יצוין שאמצעי הזיהוי שמהם מופקים הפרופילים הגנטיים נשמרים אצל אותו גורם שהפיק מהם את הפרופילים.
עוד יצוין שנוסף על הנקבע לעיל, בשגרת היומיום כאש ר נמצא אלמוני וסביר כי נתוניו תואמים לנתונים של נעדר מסוים, המכון גם מפיק פרופילים גנטיים של קרובי משפחתו של הנעדר לצורך השוואתם עם נתוני האלמוני (בין שקרובי המשפחה מגיעים למכון למסירת דגימות DNA , ובין שהיחידה החוקרת דואגת לקבל את הדגימות מקרובי המשפחה ומוסרת אותן למכון).
המשרד לביטחון הפנים 559 .
כמו כן נקבע בתרשים המוסכם כי רופא משפטי מהמכון יאשר את זהותו של האלמוני.
יצוין שבסוף שנת 2011 ,, לאחר מועד סיומה של הביקורת הקודמת במסגרת עדכון נוהל חטיבת החקירות מדצמבר 2011 הדן בטיפול בנעדרים ואלמונים (ראו להלן), נקבע כי בהיעדר אפשרות לז הות אלמוני על פי היכרות אישית, יתבצע הזיהוי באמצעים מדעיים על פי אמות המידה שיקבע המכון, ורופא משפטי יקבע סופית את זהותו של האלמוני.
מצאי אמצעי זיהוי : כשמוגשת לתחנת משטרה תלונה על היעדרות או כשמדווח לתחנה על מציאת גופה של אלמוני, אמורים חוקרי התחנה להזין את המידע למערכת פל"א של המשטרה ולדווח על כך לחוליית נעדרים.
החוליה עוקבת אחר הטיפול באותם מקרים, ולאחר זמן ועל פי שיקול דעת היא פותחת תיק בחוליה לנעדרים שלא אוכנו ולאלמונים שלא זוהו, לצורך מעקב אחר הטיפול בעניינם, ומזינה את נתוני הנעדרים והאלמונים למערכת ממוחשבת שהיא מפעילה (להלן - מערכת נעדרים ואלמונים).
ביולי 2009 , במסגרת ההצעה לפקודת מבצע לצורך היערכות לפרויקט שהכין ראש חוליית נעדרים דאז, נקבע בין היתר כי לאחר בדיקה יסודית של אמצעי הזיהוי של כל הנעדרים והאלמונים תגובש רשימה ובה יצוינו נתוני הזיהוי הקיימים והחסרים.
כאמור, בנובמבר 2010 החלה המשטרה באיסוף אמצעי זיהוי הנוגעים לנעדרים.
ואולם במועד תחילת המעקב ביולי 2012 , לאחר שנה ושמונה חודשים, עדיין לא נמצאו בחוליית נעדרים נתונים מרוכזים ומלאים שיהיה אפשר ללמוד מהם למי מהרשומים במערכת נעדרים ואלמונים יש אמצעי זיהוי ולמי מהם אין אמצעי זיהוי, אילו אמצעי זיהוי יש, למי מהנעדרים נאספו דגימות DNA מקרובי המשפחה, למי מהנעדרים והאלמונים כבר הופקו פרופילים גנטיים, ולמי מהם לא הופקו.
לחוליה היו נתונים חלקיים ברשימות שונות - של החוליה עצמה, של המכון, של המז"פ ושל יחידת להב 433 .
רק בעקבות קבלת שאלות הביקורת ביולי 2012 החלה חוליית נעדרים לרכז את הנתונים כדי לקבל תמונת מצב של הטיפול בנושא.
לקראת סוף אוגוסט 2012 מסר ראש החוליה למשרד מבקר המדינה קובצי נתונים שכללו נתונים על 508 נעדרים ו-482 אלמונים, אך גם בהם עדיין היה חסר מי דע.
קובץ הנעדרים לא כלל מידע המלמד למי מהנעדרים יש במשטרה ט"א.
בקובץ האלמונים היה מידע על אמצעי זיהוי שאינם רקמה ביולוגית רק לגבי אלמונים שנמצאו משנת 2001 ואילך; כמו כן, לקובץ האלמונים הוזן מידע על ט"א על פי דיווח המכון, אך לא נכלל בו מידע על ט"א שהיה מצוי במשטרה.
ראש החוליה הסביר למשרד מבקר המדינה שאיסוף מידע על אמצעי זיהוי של אלמונים שנמצאו לפני שנת 2001 מחייב איסוף מידע מתיקים פרטניים של האלמונים.
אשר לדגימות ביולוגיות (רקמה או עצם) מאלמונים ולפרופילים גנטיים שהופקו מהדגימות, הסבירו מנהלת המעבדה הביולוגי ת במכון ואחראית מרכז זיהוי אלמונים ונעדרים בו למשרד מבקר המדינה שדגימה ביולוגית קיימת לאלמונים שנמצאו משנת 1999 ואילך, ורק במקרים ספורים קיימת דגימה ביולוגית לאלמונים שנמצאו קודם לכן.
מידע לגבי פרופילים גנטיים והיעדרם : משרד מבקר המדינה ניתח ועיבד את קוב צי הנתונים על הנעדרים והאלמונים שהתקבלו מחוליית נעדרים, מהמכון וממעבדת DNA ביולי ואוגוסט 2012 - שבהם רוכזו נתונים הנוגעים לפרופילים הגנטיים של הנעדרים והאלמונים.
נוסף על כך, השווה משרד מבקר המדינה בין קובצי הנתונים האמורים.
להלן פירוט הממצאים: 560 דוח שנתי63ג .
(א) מצאי חסר של פרופילים גנטיים במאגר המשטרה : מהשוואת הנתונים עולה של-285 (56% ) מ-508 הנעדרים הרשומים בחוליה יש פרופיל גנטי הנוגע לנעדר ול-195 (40% ) מ-482 .
האלמונים הרשומים בחוליה יש פרופיל גנטי המשרד לביטחון הפנים 561 .
(1) ואולם אף שבחוק נקבע כי המאגר שאמור להיות מוקם במשטרה צריך לכלול א ת כל הפרופילים הגנטיים הנוגעים לנעדרים ולאלמונים, הועלה שבקובצי מעבדת DNA שבמז"פ (שם הקימה המשטרה את המאגר) היו חסרים פרופילים גנטיים שהפיק המכון - 39 פרופילים הנוגעים לנעדרים (כ-14% מסך כל הפרופילים הגנטיים הקיימים הנוגעים לנעדרים) ושניים של אלמונים.
יצוין שנעדרים ואלמונים אלה היו כלולים בקובץ של החוליה.
(2) כמו כן, בתרשים שגובש בהסכמת ועדת ההיגוי הראשונה בינואר 2011 צוין שהמכון יצליב בין נתוני הפרופילים הגנטיים של האלמונים ובין הפרופילים הגנטיים הנוגעים לנעדרים.
ואולם הועלה שגם בקובצי המכון היה חסר פרופיל גנטי הנוגע לנעדר שהיה רשום בקובץ החוליה והיה כלול בקובץ מעבדת DNA שבמז"פ.
אף כי מדובר במקרה אחד, היעדר נתונים מלאים במכון פוגע ביכולתו להצליב אותם כראוי.
(3) עוד הועלה כי בקובצי החוליה צוינו עוד שלושה נעדרים ואלמוני אחד שיש למשטרה פרופילים גנטיים הנוגעים להם, אולם בקבצים של המכון ושל מעבדת DNA , שהם הגורמים המפיקים את הפרופילים הגנטיים, לא צוין שיש להם פרופילים גנטיים.
יוצא שמאגר הפרופילים הגנטיים הנוגעים לנעדרים ואלמונים שעומד לרשות המשטרה אינו מלא, והנתונים הנמצאים במכון שעל פיהם הוא מצליב בין נתוני הפרופ ילים הגנטיים של האלמונים ובין הפרופילים הגנטיים הנוגעים לנעדרים אף הם אינם שלמים - והדבר מעורר ספק לגבי הנחיצות והמועילות של הפעלת שני מאגרי פרופילים גנטיים - הן במשטרה והן במכון.
בתשובתה למשרד מבקר המדינה מדצמבר 2012 מסרה המשטרה כי המאגר הוא אכן באחריותה, וכי הוא מכיל את הפרופילים הגנטיים שהופקו בידי מעבדת DNA וכן את הפרופילים הגנטיים שהעביר אליה המכון.
המשטרה ציינה שמעבדת DNA שבמז"פ מעבירה למכון מיד את כל הפרופילים הגנטיים שהיא מפיקה, אולם המכון אינו מעביר למשטרה מיד את כל הפרופילים שהוא מפיק, ולעתים אף בכלל לא, והוסיפה שיש לחייב את המכון להעביר באופן שוטף את הפרופילים הגנטיים שהוא מפיק.
משרד הבריאות מסר בתשובתו למשרד מבקר המדינה מנובמבר 2012 כי המכון ידאג לתקן את הליקוי ולמסור למשטרה את הפרופילים הגנטיים החסרים בה.
לגבי היעדר דיווח של המכון על שני פרופילים גנטיים של אלמונים כפי שהועלה במעקב, הסביר משרד הבריאות שהטיפול בהם נעשה בסמוך למועד סיום המעקב, והדיווח לגביהם כבר בוצע.
כמו כן מסר משרד הבריאות שאי -ההתאמות שנמצאו בין נתוני המכון לנתוני המשטרה לא פגמו ביכולת המכון לבצע הצלבות נתונים לצורך זיהוי אלמונים ואיכון נעדרים, היות שהמכון כלל בתהליך הצלבת הנתונים את כל הפרופילים הגנטיים שהיו בידיו.
עם זאת, הוסיף משרד הבריאות שיש צורך בהסדרת שיתוף הפעולה בין המכון למשטרה באמצעות נהלים מתאימים.
משרד מבקר המדינה מעיר למשרד הבריאות שאכן, למעט מקרה אחד שבו לא נמצא במכו ן מידע על פרופיל גנטי הנוגע לנעדר, המחסור בנתונים היה ברובו במאגר שבידי המשטרה ולא במכון, ולכן יכול המכון לבצע הצלבת נתונים.
ואולם המחסור בנתונים במאגר שבידי המשטרה נובע מדיווח לקוי של המכון למשטרה על הפרופילים הגנטיים המצויים אצלו ומאי-הקפדתו על העברת כל הנתונים הרלוונטיים שברשותו למאגר שהוקם במשטרה.
המשרד לביטחון הפנים 563 .
בפגישה שהתקיימה בזמן ביצוע המעקב עם ממלאת מקומו של ראש מז"פ ועם ראש מאגר DNA שבמז"פ נמסר למשרד מבקר המדינה שהמז"פ אמנם אינו מפיק פרופילים גנטיים מעצמות, מאחר שטרם פיתח מיומנות זו, אולם הוא מפיק פרופילים גנטיים מאמצעי הזיהוי האחרים.
כמו כן נמסר שיש ברשות המז"פ תכנה להצלבת נתונים, והוא אכן מצליב נתונים לצורך זיהוי אלמונים ואיתור נעדרים.
בפגישה אחרת שהתקיימה עם ראש מאגר DNA ועם מומחית במעבדת DNA נמסר למשרד מבקר המדינה שבמז"פ מצליבים את נתוני הפרופילים הגנטיים של האלמונים עם הפרופילים הגנטיים במאגר הפלילי, כפי שנקבע בתרשים המוסכם, וכמו כן מצליבים במז"פ בין הפרופילים הגנטיים הנוגעים לנעדרים ובין הפרופילים של האלמונים שנמצאים במאגר - כל זאת לצורך איכון נעדרים וזיהוי אלמונים.
נוכח כל זאת, ומכיוון שהמשטרה נזקקת לעזרתו של המכון כדי להפיק פרופילים גנטיים לאלמונים, ראוי שהמשטרה, המשרד לביטחון הפנים ומשרד הבריאות יבחנו מחדש אם אין מקום לשנות את ההליך כדי למנוע את הכשלים ואת אי -ההתאמות ולהבטיח שהמאגר הנתון לאחריות המשטרה יהיה מלא.
משרד הבריאות מסר בתשובתו למשרד מבקר המדינה מנובמבר 2012 כי המכון הוא העוסק במדינת ישראל באופן קבוע בזיהוי אלמונים וכי הוא צבר ניסיון רב בנושא.
המשרד הוסיף שלביצוע תהליך הזיהוי נדרש ידע מקצועי רחב ומורכב וכן הפעלת שיקול דעת, זאת בשונה מתהליך הזיהוי המתבצע באמצעות הצלבת הנתונים שבמאגר עם הנתונים שבמאגר הפלילי, שעליו אמונים אנשי המשטרה.
כן הוסיף המשרד כי אנשי המכון נעזרים בתהליך הזיהוי באנשי מקצוע במכון, לרבות רופאים משפטיים.
לפיכך הזיהוי צריך לדעתו להמשיך להתבצע במכון, כפי שהיה בשנה וחצי האחרונות.
משרד מבקר המדינה מעיר כי ראוי ששני הגופים יתאמו ביניהם את הליך העבודה, כדי להבטיח שברשות המשטרה יהיה מאגר מלא, ובה בעת ינוצל הידע המקצועי הנצבר של המכון.
(ב) איסוף דגימות ביולוגיות למי שלא הופק לו פרופיל גנטי : (1) נעדרים שטרם נאספו דגימות DNA של קרובי משפחתם : אשר ל -223 (44% ) מ-508 הנעדרים הרשומים בחוליה שאיןלמשטרה פרופיל גנטי הנוגע להם - כאמור, לצורך איסוף אמצעי זיהוי של נעדרים, ובכלל זה דגימות DNA מקרובי משפחתם, התקיים שיתוף פעולה בין חוליית נעדרים ובין יחידת להב 433 .
ואולם לקראת סוף שנת 2011 הסתיים שיתוף פעולה זה.
מאותו מועד האחריות לאיסוף אמצעי הזיהוי, לרב ות פנייה לקרובי משפחתו של הנעדר למתן דגימת DNA , מוטלת על החוקרים בתחנת המשטרה המטפלת בתיק הנעדר.
הנחיה בנוגע לכך אף עודכנה בנוהל הטיפול בנעדרים ואלמונים שעודכן בסוף שנת 2011 (ראו להלן).
משרד מבקר המדינה ניתח את הנתונים המצוינים בקובץ הנעדרים שהתקבל מחוליית נעדרים.
מניתוח הנתונים עולה שהחוליה פעלה לאסוף אמצעי זיהוי מ-66 (30% ) מבין223 הנעדרים שלהם לא היה במשטרה פרופיל גנטי.
חלק מהמשפחות לא היו מעוניינות למסור דגימת DNA , היו משפחות שלא אותרו, ולגבי משפחות אחרות שלחה החוליה לתחנות המשטרה תזכורת כי עליהן לטפל באיסוף אמצעי הזיהוי.
ואולם לגבי 157 (70% ) תיקי הנעדרים הנותרים, במועד ביצוע המעקב עדיין לא פעלה חוליית נעדרים לקדם את איסוף אמצעי הזיהוי.
מהפירוט המצוין בקובץ עולה ש -13 מ-157 תיקים אלה נוגעים לתיירים הנעדרים עוד משנת 1988 ואף לפני כן (מועד ההיעדרות של אחד מהם הוא שנת 1951 ); שני תיקים נוגעים לעובדים זרים שנעדרים מהשנים 2011 ו- 2012 והחוליה אמורה לפנות בעניינם לאינטרפול; ותיק אחד נוגע לנעדר ישראלי בחו"ל.
אשר ל -141 (63% ) התיקים האחרים - למעט שניים מהם שנפתחו בשנים 2011 ו- 2012 , נפתחו כל התיקים בשנים 2001 -2009 , ואף עברו לא מעט שנים ממועד ההיעדרות, עוד משנות החמישים ועד שנות התשעים של המאה העשרים, וככל שנוקף הזמן והמשטרה אינה פונה למשפחה לצורך איסוף אמצעי זיהוי, הסיכוי לאתר קרובי משפחה מדרגה ראשונה לצורך דגימת DNA .
הולך וקטן (2) דגימות ביולוגיות (רקמה או עצם) לאלמונים: כאמור, ל -195 (40% ) מ-482 האלמונים הרשומים בחוליה יש פרופיל גנטי, ול-287 (60% .
) מהם אין פרופיל כזה בביקורת הקודמת הועלה שיש אלמונים שנקברו בלי שנלקחו מהם אמצעי זיהוי, או שנלקחו מהם אמצעי זיהוי אך הם הושמדו בהוראת משרד הבריאות, ויש צורך להוציא את גופותיהם מהקבר כדי לקחת מהן דגימות.
ראש חוליית נעדרים דאז ציין כי בשל ההליך המורכב הנדרש להוצאת גופה מקברה 33 הטיפול בזיהוי האלמונים במקרים כאלה מצריך החלטה מקדמית אם לטפל בהם.
עד סיום הביקורת הקודמת טרם התקבלה החלטה כזאת.
במעקב כאמור הסבירו מנהלת המעבדה הביולוגי ת במכון ואחראית מרכז זיהוי אלמונים ונעדרים בו למשרד מבקר המדינה שאם קיימת למי מהאלמונים דגימה ביולוגית היא קיימת רק למי שנמצא משנת 1999 ואילך, ורק במקרים ספורים קיימת דגימה ביולוגית למי שנמצאו קודם לכן.
משרד מבקר המדינה ניתח את הנתונים המצוינים בקובץ האלמו נים שמסרה חוליית נעדרים.
מהניתוח עולה ש-158 (55% ) מ-287 האלמונים שלא הופק להם פרופיל גנטי נמצאו לפני שנת 1999 .
כלומר לפחות ל- 33% מ-482 האלמונים הרשומים בקובץ החוליה אין דגימה ביולוגית זמינה להפקת פרופיל גנטי, וככל שנוקף הזמן אפשר שלא יימצאו שרידים שמהם יהי ה אפשר לקחת דגימה כזאת.
במועד סיום המעקב עדיין לא קבעה המשטרה מדיניות בנוגע לאיסוף אמצעי זיהוי מאלמונים שנקברו.
נוכח האמור לעיל, ומכיוון שהפקת פרופיל גנטי היא אחד האמצעים לזיהוי ודאי של אלמוני ולאיכון נעדר, על המשטרה לפנות בהקדם למשפחות הנעדרים לצורך איסוף דגימות DNA , ואף להקדים ולקבוע מדיניות בנוגע לאיסוף אמצעי זיהוי מאלמונים שנקברו.
המשטרה מסרה בתשובתה למשרד מבקר המדינה מדצמבר 2012 שבשנת 2010 ניהל אגף אח"ם מבצע רחב היקף לאיסוף אמצעי זיהוי חסרים הנוגעים לנעדרים ואלמונים כדי לזהות אלמונים ולאכן נעדרים, והמבצע הביא ליותר מ -30 .
זיהויים המשטרה הוסיפה שבמהלך השנה האחרונה, בעקבות פניית חוליית נעדרים, אספו היחידות החוקרות אמצעי זיהוי חסרים, והחוליה ממשיכה לפעול בנושא זה.
אשר לקביעת מדיניות בנוגע לאיסוף אמצעי זיהוי מאלמונים שנקברו, ציינה המשטרה .
33 ,)על פי הוראות תקנות בריאות העם (קבורה מחדש 1941 , יש לפנות לרופא המחוזי של משרד הבריאות ולבקש את הוצאת הגופה לצורך בדיקה.
שלהוצאת גופה מקבר יש משמעויות נרחבות, וכי הסבירות שהגופה תוצא אך לא תזוהה היא גבוהה.
לדעת המשטרה, קביעת מדיניות בנושא צריכה להיעשות בשיתוף משרדי ממשלה שונים, ובהם משרד הבריאות ומשרד הדתות, ובשיתוף המוסד לביטוח לאומי.
משרד מבקר המדינה מעיר למשטרה כי אף שאין להמעיט בפעולות שביצעה עליה להזדרז ולגבש מדיניות בנוגע לאיסוף אמצעי זיהוי מאלמונים שנקברו.
המשטרה נמנעה מלעשות זאת עד כה, אף שהיא מודעת זה כבר לחוסר בדגימות ביולוגיות זמינות של אלמונים שנקברו ולסיכוי הפוחת להשגתן ככל שעובר הזמן.
בשל הצורך שהעלתה המשטרה לשתף משרדי ממשלה אחרים בגיבוש המדיניות, יש להתחיל בדחיפות בגיבושה, מכיוון שהמהלך עלול להתארך נוכח מעורבותם של גורמים נוספים בו.
מחיקה וביעור של נתוני זיהוי ואמצעי הזיהוי תיקון החוק מיולי 2011 קובע שאם ניטלו אמצעי זיהוי לצורך איתור נעדרים או זיהוי אלמונים והובררה זהותם של האדם או הגופה או אותרו האדם או הגופה שלשם זיהוים או איתורם ניטלו אמצעי הזיהוי - יימחקו נתוני הזיהוי ממאגר הנעדרים והאלמונים ויבוערו אמצעי הזיהוי ששימשו להפקתם34.
מאגר פרופילים גנטיים : מניתוח הנתונים, עיבודם והשוואתם שכאמור עשה משרד מבקר המדינה, עולה גם שהמשט רה והמכון לא פעלו בהתאם להוראות החוק בנוגע למחיקת נתוני זיהוי מהמאגר וביעור אמצעי הזיהוי שמהם הופקו.
במעקב הועלה כי נוסף על הפרופילים הגנטיים הנוגעים לנעדרים ולאלמונים שהיו רשומים בקובצי הנתונים של החוליה, בקובצי הנתונים של המכון ושל מעבדת DNA שבמז"פ, צוין כי יש ברשות גופים אלה עוד פרופילים גנטיים הנוגעים לבני אדם שלא נכללו בקובץ הנתונים של החוליה כנעדרים או אלמונים.
(א) נעדרים : בקובצי המכון צוין בין היתר, כי יש במכון פרופילים גנטיים הנוגעים ל-49 נעדרים, אף שאותם נעדרים לא נכללו ב-508 הנעדרים הרשומים בקובץ החוליה, ובקובץ של מעבדת DNA היו רשומים 28 .
נעדרים כאלה 12 מהנעדרים צוינו הן בקובץ המכון והן בקובץ של מעבדת DNA .
יתרה מזו, משרד מבקר המדינה מצא כי בקובצי החוליה צוין כי13 (27% ) מ-49 הנעדרים שהיו רשומים במכון ו-8 (29% ) מ-28 הנעדרים שהיו רשומים במעבדת .
DNA הם נעדרים שאוכנו.
(ב) אלמונים : בקבצים של המכון צוין בין היתר, כי יש בהם פרופילים גנטיים של 34 אלמונים, אף שאותם אלמונים לא נכללו ב-482 האלמונים הרשומים בקובץ החוליה.
32 מ-34 האלמונים הללו היו רשומים גם בקובץ של מעבדת DNA .
שבמז"פ מכאן עולה כי בניגוד להוראות החוק, הן מעבדת DNA והן המכון לא מחקו מהמאגר שברשותם את הפרופילים הגנטיים הנוגעים לנעדרים שאוכנו, וממילא אף לא דאגו לבער את אמצעי הזיהוי שמהם הופקו אותם פרופילים גנטיים.
המשטרה מסרה בתשובתה למשרד מבקר המדינה מדצמבר 2012 שבעקבות הביקורת ולאחר שמעבדת DNA קיבלה קובץ נתונים מחוליית נעדרים, נמחקו .
כה לחוק 568 דוח שנתי63ג .
מהמאגר של המשטרה 16 פרופילים גנטיים של אלמונים ו -28 פרופילים גנטיים שמסרו בני משפחה של בני אדם שהיו נעדרים.
כן נמסר שבעקבות הביקורת בוערו אמצעי הזיהוי של בני המשפחה האמורים.
משרד הבריאות מסר בתשובתו למשרד מבקר המדינה מנובמבר 2012 שהמכון מחק מרשימותיו ארבעה מ -34 האלמונים שצוינו לעיל, משום שאינם רלוונטיים לפרויקט ונכללו בטעות בקבצים המשרד לביטחון הפנים 569 .
כמו כן, מחק המכון מרשימותיו14 אלמונים אחרים שכבר זוהו.
אשר ל-16 המקרים הנותרים, ציין משרד הבריאות שמדובר באלמונים שטרם זוהו, ולא ברור לו מדוע הם אינם מצוינים בקובצי חוליית נעדרים.
מתשובת משרד הבריאות עולה כי נתוני חוליית נעדרים על מספר האלמונים שטרם זוהו, כפי שנמסרו למשרד מבקר המדינה, אינם מלאים, וכי מספרם הוא יותר מ-482 ,.
מכיוון שלחוליה אין מידע על אותם מקרים ממילא נמנע ממנה לבצע מעקב ופיקוח על הטיפול בהם.
בתשובתה למשרד מבקר המדינה מינואר 2013 מסרה המשטרה כי שניים מ-16 האלמונים שמשרד הבריאות מסר שהם שטרם זוהו, זוהו שלא באמצעות פרופיל גנטי, ובשל כך נסגר התיק בעניינם; בארבעה מקרים אחרים פתחה החוליה תיק מעקב בעקבות הבירור שנעשה; בעוד שבעה מק רים טרם סיימה החוליה את הבירור; ובנוגע לשלושת המקרים הנותרים, קיים תיק מעקב בחוליה.
המשטרה הוסיפה בתשובתה כי הזנת נתוני האלמוני למערכת הממוחשבת שהיא מנהלת ופתיחת תיקי מעקב נעשים בידי החוליה כמה חודשים לאחר מציאת האלמוני, ועד אז מנהלת החוליה מעקב ידני.
משרד מבקר המדינה מעיר למשטרה כי 16 האלמונים נמצאו זה כבר- נתיחת הגופות בידי המכון נעשתה לכל המאוחר בשנת 2011 , ובחלקן נעשתה הנתיחה עוד בשנים 1998 -1999 .
הטיפול בתיקים התעכב אפוא יותר מכמה חודשים, והחוליה הייתה צריכה לסיים את הבירור בעניינם מזמן.
אשר לביעור אמצע י הזיהוי של האלמונים שכבר זוהו, מסר משרד הבריאות שמדובר בנושא רגיש הכרוך בהבאתם לקבורה בין בידי בני משפחתם ובין בידי המכון.
משרד הבריאות הוסיף שנושא זה צריך להיות מוסדר באמצעות נוהל משותף למכון ולמשטרה.
משרד מבקר המדינה מעיר למשרד הבריאות ולמשטרה שהתיקון לחוק, הכולל בין היתר הוראות בנוגע למחיקת פרופילים גנטיים מהמאגר ולביעור אמצעי זיהוי, חוקק שנה לפני מועד סיום המעקב; לפיכך היה על הגופים המעורבים להסדיר נושאים אלו זה כבר.
המשטרה רשאית להקים את המאגר ולכן אחראית לניהולו, נוכח הממצאים שהועלו ראוי כי המשטרה תב טיח שהליך מחיקת הפרופילים הגנטיים לאחר זיהויו של אלמוני או איכונו של נעדר ינוהל כנדרש בחוק, וכי לאחר המחיקה היא אף תדאג לביעור אמצעי הזיהוי כנדרש.
טביעות אצבע : כאמור, אף כי ממועד תיקון החוק ביולי 2011 רשאית המשטרה להקים מאגר ט"א של אלמונים ונעדרים, הרי שבשל מגבלה טכנולוגית הנוגעת לשמירת נתוני האלמונים לא הוקם מאגר כזה, ואמצעי הזיהוי - תמונות ט"א של האלמונים - נשמרים במעבדה לזיהוי ולהשוואה של ט"א הפועלת במז"פ, עד שיימצא לבעיה פתרון טכנולוגי.
באוגוסט 2012 מסר ראש המעבדה לזיהוי ולהשוואה של ט"א למשרד מבקר המדינה רשימה של 539 אלמונים שט"א שלהם שמורות במעבדה, לפי רשימה המעודכנת ליולי 2011 .
לפי הסבריו, ממועד זה החלה המעבדה להזין את המידע 570 דוח שנתי63ג .
למערכת ממוחשבת המאפשרת לקבל נתונים לגבי כל מקרה, אך אינה מאפשרת להפיק רשימה של המקרים שהוזנו אליה, ולפיכך אין בידיו רשימה עדכנית בעניין זה.
ראש המעבדה ציין כי מהרשימה המעודכנת ליולי 2011 לא נמחקו- וממילא לא המשרד לביטחון הפנים 571 .
בוערו- אמצעי הזיהוי של אלמונים שכבר זוהו, היות שאין בידיו מידע לגבי אלמונים שזוהו שלא באמצעות ט"א.
יצוין שבעיית הכללתם של אלמונים שכבר זוהו ברשימה האמורה עלתה בפברואר 2011 , בעת שהמשטרה החלה להיערך לבדיקת ט"א של אלמונים במערכת "אפיס" של צה"ל (ראו להלן).
במועד האמור נמסרה הרשימה לחוליית נעדרים כדי לברר מי מהאלמונים כבר זוהה ולחסוך עבודה מיותרת, אולם בשל קשיים שונים לא הצליחה החוליה להסיר מהרשימה את האלמונים שזוהו.
בעת המעקב, באוגוסט 2012 , מסר ראש המעבדה לראש החוליה את הרשימה שנית, אך במועד סיום המעקב טרם הוסרו ממנה האלמונים שכבר זוהו.
המשטרה מסרה בתשובתה למשרד מבקר המדינה מדצמבר 2012 שחוליית נעדרים והמעבדה לזיהוי ולהשוואה של ט"א פועלות לגיבוש תמונת מצב מהימנה שתביא למחיקת ט"א שאינן רלוונטיות מרשימותיהן.
עוד מסרה המשטרה שבוועדת ההיגוי בראשות ראש אח"ם שהתכנסה כמה פעמים לובנו סוגיות שנגעו למכון ולמשטרה והותוו קווים מנחים לעבודה משותפת של שני הגופים.
כן הוסיפה המשטרה שחוליית נעדרים מקפידה במסגרת עבודתה השוטפת לעדכן את הגורמים הנוגעים בדבר כאשר מזוהה גופתו של אלמוני, וכי לפי נוהל עבודה "חוזה שירות", יימחקו ממאגר המשטרה הפרופילים הגנטיים של אלמונים שזוהו מיד לאחר שחוליית נעדרים או המכון ידווחו למעבדת DNA .
במז"פ על הזיהוי נוכח הממצאים שהועלו ראוי שהמשטרה - מז"פ וחוליית נעדרים - והמכון, יעדכנו זה את זה באופן רציף ושוטף מי מהאלמונים זוהה ומי מהנעדרים אוכן ויקפידו לפעול על פי הוראות החוק בכל הנוגע למחיקת נתוני זיהוי מהמאגר ולביעור אמצעי הזיהוי שמהם הופקו הנתונים.
כמו כן, על המשטרה לשוב ולבחון אם תהליכי העבודה מוסדרים בנהלים במידה מספקת ומקוימים כנדרש.
איתור מקום קבורתם של אלמונים בביקורת הקודמת עלה כי במקרים שבהם עלתה סבירות כי נתוני אלמוני מסוים זהים לנתוני נעדר היה קושי באיתור מקום קבורת האלמוני לצורך לקיחת דגימה ביולוגית ממנו לאחר קבורתו.
הקושי נגרם מכיוון שקבורת אלמונים לא הייתה מוסדרת כראוי.
הועלה שהמוסד לביטוח לאומי חתום על הסכם לתשלום דמי קבורה עם גופים העוסקים בקבורת נפטרים, ובהם אלמונים, אך לא היה בידיו מידע מרוכז על מקום קבורתם של אלמונים.
בתשובתו לביקורת הקודמת בנובמבר 2009 מסר המוסד לביטוח לאומי כי המידע שהוא מבקש מהגופים העוסקים בקבורה הוא לצורך פירעון התשלום עבור קבורת הנפטר, כי ניהול המידע בדבר מקום קבורה של אדם אינו מעניינו, וכי המידע האמור נמצא בידי חברות הקבורה.
נוכח זאת העיר מבקר המדינה בדוח 60ב35 כי מכיוון שחשיבות המידע הנוגע למקום הקבורה התבררה, ראוי להסדיר את ריכוזו של המידע ואת שמירתו.
במעקב עלה שבאוקטובר 2011 קבעו המכון והמוסד לביטוח לאומי, בשיתוף המשרד לשירותי דת, נוהל בנושא "קבורת נפטרים/אלמונים/עריריים/שרידי שלד".
בנוהל זה נקבע בין היתר כי חברות הקבורה ידווחו למכון על מקום קבורת .
35 ,מבקר המדינהדוח שנתי 60ב ( 2010 '), עמ319.
האלמוני, ובכלל זה ימסרו תרשים מפורט של המקום.
הדבר מאפשר לקבל מהמכון את המידע על מקום קבורתו המדויק של האלמוני ומונע את הצורך בפנייה לחברות הקבורה הרבות.
המשרד לביטחון הפנים 573 .
שיתוף פעולה עם צה"ל צה"ל נוטל אמצעי זיהוי מחיילים36 .
, והם נועדו לשמש בשעת חירום לזיהוי חללים במסגרת הפרויקט הגיעה המשטרה להסכמה עם צה"ל כי יועברו לצה"ל העתקי ט"א של האלמונים שברשימה המעודכנת מיולי 2011 , לצורך השוואתם לנתונים שנכללו במערכת "אפיס" של צה"ל.
בפברואר 2012 דיווח מפקד מעבדת ט"א בצה"ל כי בבדיקתם של 539 העתקי ט"א שהועברו מהמשטרה לא נמצאה התאמה בינם ובין הנתונים שנכללו במערכת "אפיס" של צה"ל, דהיינו בבדיקה זו לא זוהה שום אלמוני.
עם הכנת הפרויקט עלה הצורך של המשטרה בגישה לאמצעי הזיהוי שנטל צה"ל.
בחוות דעת מאפריל 2011 שנתן רמ"ד אח"ם וטכנולוגיות שבמשטרה צוין שעל פי הסכמים בין צה"ל למשטרה, צה"ל יהיה מוכן לסייע למשטרה ולמסור לה אמצעי זיהוי שנטל כדי לאפשר לה לזהות נעדרים הרשומים במאגרי המידע שלה רק אם יש יסוד להניח שנתוני אלמוני מסוים תואמים לנתוני נעדר מסוים ולא ניתן להשיג אמצעי זיהוי של הנעדר ממקור אחר - וזאת בכפוף לצו שיפוטי.